rejauldu/bengali-wikipedia huggingface dataset:
থাম্ব|জে.পি নগর লাইব্রেরি, মহীশূর থেকে চামুন্ডি পার্বত দেখা যায়। চামুন্ডি পার্বত ভারতের কর্নাটক রাজ্যের মহীশূর থেকে প্রায় ১৩ কিমি পূর্ব দিকে অবস্থিত। এই নামটি পর্বতের চূড়ার চামুন্ডেশ্বরী মন্দিরের নাম থেকে এসেছে। এর গড় উচ্চতা । চামুন্ডেশ্বরী মন্দির চামুন্ডি পার্বতের শীর্ষে অবস্থিত। শতাব্দীর পর শতাব্দী ধরে মহীশূর শাসকদের পৃষ্ঠপোষকতায় কৃষ্ণরাজা ওয়াদিয়ার তৃতীয় (শাসনকাল:১৮২৭) প্রথম মন্দিরটিকে সংস্কার করেছিলেন।  কিংবদন্তি কিংবদন্তির ভাষ্যমতে, অসুর মহিষাসুর (বর্তমানে মহীশূর নামে পরিচিত শহরের রাজা) একটি ভয়ঙ্কর যুদ্ধের পর দেবী চামুন্ডেশ্বরীর (সংক্ষেপে চামুন্ডি) হাতে নিহত হন। উল্লেখ্য চামুন্ডেশ্বরী দেবীকে মহিষাসুর মর্দিনী নামেও ডাকা হয়।Chamundi Hills  পুরাণ অনুসারে, এই পাথুরে পাহাড়টি এক সময় মহাবলাচল নামে পরিচিত ছিল। এই পাহাড় অধিকার করে আছে দুটি প্রাচীন মন্দির, মহাবালেশ্বর ও চামুন্ডেশ্বরী। তথাপি পাহাড়ে অবস্থিত মহাবালেশ্বর মন্দিরটি দুটির মধ্যে অধিক প্রাচীন মন্দির এবং তা সনাতন ধর্মালম্বীদের একটি তীর্থস্থান হিসেবে স্বীকৃত। যেখানে প্রতিবছর গাড়ি উৎসব এবং তেপোৎসব   অনুষ্ঠিত হয়।   মন্দির  thumb|upright|left|চামুন্ডেশ্বরী মন্দির  দেবী চামুন্ডির নামানুসারে, মূল চামুন্ডি পাহাড়ের উপরে চামুন্ডেশ্বরী মন্দিরটি অবস্থিত। চামুন্ডি মূল পাহাড়ে ১,০০৮টি ধাপের একটি প্রাচীন পাথরের সিঁড়ি রয়েছে। যা এর চূড়ার দিকে উঠতে পর্বতারোহীদেরকে অনাকাংশে সাহায্য করে। চূড়ার প্রায় অর্ধেক পথ হলো ষাঁড় নন্দীর মূর্তি, যেটিকে ভগবান শিব এর বাহন বলা হয়। এটি প্রায় ৪.৯ মিটার উচ্চ এবং প্রায় ৭.৬ মিটার দীর্ঘ বিশিষ্ট কালো গ্রানাইট এর খোদাইকৃত একটি মূর্তি । এই অংশ থেকে পাথরের সিঁড়ির ধাপগুলো ক্রমশ কম খাড়া হয়ে যায় এবং পর্বতারোহীদের শহরের একটি সার্বিক দৃশ্য দেখতে সাহায্য করে । thumb|চামুন্ডি পাহাড় থেকে মাইসুরু শহরের দৃশ্য মন্দিরটিতে একটি চতুর্ভুজাকার কাঠামো রয়েছে। মহিষাসুর মূর্তির একটি প্রধান বৈশিষ্ট্য হলো এর ডান হাতে একটি তলোয়ার এবং বাম হাতে একটি কোবরা রয়েছে। মন্দিরটির মধ্যে দেবী চামুন্ডেশ্বরীর একটি ভাস্কর্য রয়েছে। তিনি তার ডান গোড়ালিটি সাতটির মধ্যে সর্বনিম্ন চক্র এর সাথে চাপা দিয়ে বসে আছেন। এই ক্রস/আড়াআড়ি পা' ওয়ালা যোগ ভঙ্গিটি দেখতে ভগবান শিব এর যোগ ভঙ্গির মতো লাগে। উপাসকরা বিশ্বাস করেন যে, এই শক্তিশালী যোগ ভঙ্গিটি যদি আয়ত্ত করা হয়, তাহলে সেটি মহাবিশ্বের একটি অতিরিক্ত মাত্রিক দৃশ্য বৃদ্ধি করে।  কথিত আছে, মাইসুরে ওয়াদিয়ার শাসনামলে বিজয়া দশমীর শোভাযাত্রায় মহারাজা হাতির উপরে সোনার হাওড়ায় বসেছিলেন। স্বাধীনতার পর যখন দশেরা একটি রাষ্ট্রীয় উৎসবে পরিণত হয়েছিলো, তখন মহারাজাকে দেবী চামুন্ডেশ্বরীর মূর্তি এর জায়গায় সেখানে মহারাজার মূর্তি প্রতিস্থাপিত করা হয় ।  চামুন্ডি পাহাড়ের চূড়া থেকে মহীশূর প্রাসাদ, করঞ্জি লেক এবং বেশ কিছু ছোট মন্দির দেখা যায়।  মহীশূর নামের প্রভাব মহীশূর নামটি এসেছে পুরানো কন্নড় শব্দ মহীশূর থেকে। মহিশূরু এর আক্ষরিক অর্থ "মহিষাসুরের গ্রাম"। ব্রিটিশরা তখন এই নাম পরিবর্তন করে মইশর রাখেন। অতঃপর, ২০১৪ সালের ১ নভেম্বর কর্ণাটক সরকার এর নাম পরিবর্তন করে আবার মহীশূর রাখেন। এইভাবে শহরের নামের উপর পাহাড়ের একটি পরোক্ষ প্রভাব রয়েছে বলে ধারণা করা হয়। thumb|upright|মহিষাসুরের মূর্তি চিত্রশালা  তথ্যসূত্র  বহিঃসংযোগ  মহীশূর প্রকৃতি, চামুন্ডি হিল রিজার্ভ ফরেস্ট মহীশূর চামুন্ডি মন্দির Climbing Chamundi Hill; 1001 Steps with a Storyteller and a Reluctant Pilgrim.  Ariel Glucklich  বিষয়শ্রেণী:মহীশূর জেলার ভূগোল বিষয়শ্রেণী:মহীশূরের দর্শনীয় স্থান
পত্রলেখা মিশ্রা পাল (জন্ম ২০ ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী। তার বাবা ছিলেন একজন চার্টার্ড অ্যাকাউন্ট্যান্ট এবং মা ছিলেন গৃহিণী। তার বাবা তাকে চার্টার্ড অ্যাকাউন্ট্যান্ট বানাতে চাইলেও তিনি অভিনয় জগতে উৎসাহী ছিলেন। ২০১৪ সালে মুক্তিপ্রাপ্ত হিন্দি চলচ্চিত্র সিটিলাইটস এ রাজকুমার রাওয়ের বিপরীতে অভিনয়ের মাধ্যমে তার বড় পর্দায় অভিষেক ঘটে।  প্রারম্ভিক জীবন পত্রলেখা মেঘালয়ের শিলংয়ে জন্মগ্রহণ করেছিলেন। তার বাবা ছিলেন একজন চার্টার্ড অ্যাকাউন্টেন্ট ও মা ছিলেন একজন গৃহিণী। তার পর্ণলেখা মিশ্রা পাল ও অগ্নীশ পাল নামে দুই ভাইবোন আছে।  পত্রলেখা পড়েছেন অসম ভ্যালি স্কুলে। স্নাতক ডিগ্রি লাভ করেছেন বেঙ্গালুরুর বিশপ কটন গার্লস স্কুল থেকে। এইচ. আর. কলেজ অব কমার্স অ্যান্ড ইকোনোমিকসে পড়াকালীন সময়ে তিনি ব্ল্যাকবেরি, টাটা ডোকোমোর বিজ্ঞাপনচিত্রে অভিনয় করেছিলেন।  কর্মজীবন পত্রলেখা রাজকুমার রাওয়ের বিপরীতে সিটিলাইটস (২০১৪) চলচ্চিত্রে অভিনয়ের মাধ্যমে বড়পর্দায় পা রাখেন। চলচ্চিত্রটি স্বল্প বাজেটে নির্মিত হলেও ব্যবসায়িক সাফল্য অর্জন করে। ২০১৬ সালে তিনি বিশেষ ফিল্মসের ব্যানারে নির্মিত লাভ গেমস চলচ্চিত্রে অভিনয় করেন। ২০১৭ সালে অল্ট বালাজিতে তার অভিনীত ওয়েব সিরিজ বোস:ডেড/অ্যালাইভ মুক্তি পায়।  ২০১৮ সালে অভয় দেওলের বিপরীতে নানু কি জানু চলচ্চিত্রে অভিনয় করেন। ২০১৯ সালে জি৫ এ তার অভিনীত ওয়েব সিরিজ বদনাম গালি মুক্তি পায়।  চলচ্চিত্র তালিকা  বড় পর্দা   বছর চলচ্চিত্র চরিত্র ২০১৪ সিটিলাইটস রাখি সিং ২০১৬ লাভ গেমস  রমনা রাইচাঁদ ২০১৮ নানু কি জানু সিদ্ধি  ছোট পর্দা  বছর ওয়েব সিরিজ চরিত্র নেটওয়ার্ক  ২০১৭ বোস: ডেড/অ্যালাইভ নন্দিনী  অল্ট বালাজি ২০১৯বদনাম গালি নয়নিকা (নয়ন) জি৫  পুরস্কার  বছর পুরস্কার বিভাগ কাজ  ফলাফল ২০১৫ স্টার স্ক্রিন অ্যাওয়ার্ড  সেরা নবীন অভিনেত্রী  সিটিলাইটস   ব্যক্তিগত জীবন তিনি ১৫ নভেম্বর ২০২১ সালে বলিউডি অভিনেতা রাজকুমার রাওকে বিয়ে করেন...  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৯০-এ জন্ম বিষয়শ্রেণী:শিলংয়ের ব্যক্তি বিষয়শ্রেণী:মেঘালয়ের অভিনেত্রী
যদা যদা হি ধর্মস্য ২০১৯ সালের কন্নড় ভাষার অ্যাকশন ড্রামা চলচ্চিত্র, ছবিটি পরিচালনা করেছেন বিরাজ এবং প্রযোজনা করেছেন সুমীত সায়গাল। ছবিতে মুখ্য চরিত্রে অভিনয় করেছেন সাই কুমার এবং বিজয় রাঘবেন্দ্র। ২৯ মার্চ ২০১৯ সালে ছবিটি প্রেক্ষাগৃহে মুক্তি পায়।   অভিনয়ে    সাই কুমার  বিজয় রাঘবেন্দ্র  পদ্মা বাসন্তী  প্রজ্বল দেবরাজ  সাধু কোকিলা সঙ্গীত   তথ্যসূত্র    বহিঃসংযোগ      বিষয়শ্রেণী:২০১৯-এর নাট্য চলচ্চিত্র বিষয়শ্রেণী:কন্নড় ভাষার চলচ্চিত্র বিষয়শ্রেণী:ভারতীয় চলচ্চিত্র
কিম হে-জুন (; জন্ম: ৮ মে ১৯৯৫) হলেন একজন দক্ষিণ কোরীয় অভিনেত্রী। তিনি কিংডম (২০১৯–২০২০) চলচ্চিত্রে কুইন কনসোর্ট চোয়ের চরিত্রে অভিনয়ের জন্য পরিচিতি লাভ করেছেন। তিনি আনাদার চাইল্ড (২০১৯) চলচ্চিত্রে অভিনয়ের জন্য ৪০তম ব্লু ড্রাগন চলচ্চিত্র পুরস্কারে শ্রেষ্ঠ নবাগত অভিনেত্রীর পুরস্কার জয়লাভ করেছেন। তিনি ইন্সপেক্টর কু (২০২১) চলচ্চিত্রে সং ই-কিউং বা 'কে'-এর চরিত্রে অভিনয়ের জন্য প্রশংসা অর্জন করেছেন, যার জন্য তিনি পরবর্তী বছর ৫৮তম বেকসাং আর্টস অ্যাওয়ার্ডসে শ্রেষ্ঠ নবাগত অভিনেত্রী – টেলিভিশন বিভাগে পুরস্কার জয়লাভ করেছেন। তার অন্যান্য কাজের মধ্যে ম্যাট্রিমোনিয়াল কেওস (২০১৮) এবং রেইন অর শাইন (২০১৭–২০১৮) অন্যতম।  অভিনয় জীবন তিনি ২০১৫ সালে প্রথম বিজ্ঞাপনে অভিনয় করেন। অতঃপর হানিয়াং বিশ্ববিদ্যালয়ে মঞ্চ ও চলচ্চিত্র অনুষদে অধ্যয়ন করার সময় তিনি নারী সমকামীর প্রেম নিয়ে নির্মিত ওয়েব ধারাবাহিক লিলি ফিভারে অভিনয় করার মাধ্যমে অভিষেক করেছিলেন। অভিজ্ঞতা অর্জনের জন্য যতটা সম্ভব অভিনয়ের পরীক্ষায় অংশগ্রহণে দৃঢ়প্রতিজ্ঞ কিম অপ্রত্যাশিতভাবে সেটারডে নাইট লাইভ কোরিয়ায় উত্তীর্ণ হয়ে যান, যদিও তিনি সর্বদা নিজের মধ্যে কৌতুকের প্রতিভা নেই বলে মনে করেছিলেন তবে ২০১৬ সালে টেলিভিশন অনুষ্ঠানটির নিয়মিত অভিনয়শিল্পী হয়ে উঠেন। বেশ কয়েকটি জনপ্রিয় কাজে অংশ নিয়ে তার নাম তৈরি করার পরে, তিনি জুন মৌসুমে অনুষ্ঠানটি ছেড়ে দেন। অতঃপর তিনি এ ট্রান্সফার স্টুডেন্ট-এর মতো বেশ কয়েকটি স্বল্পদৈর্ঘ্য চলচ্চিত্রে অভিনয় করার পর কয়েকটি টেলিভিশন ধারাবাহিকে পার্শ্ব চরিত্রে অভিনয় করেছিলেন।  তিনি আফটার স্প্রিং চলচ্চিত্রে অভিনয়ের মাধ্যমে তার প্রথমবারের মতো কেন্দ্রীয় চরিত্রে অভিনয় করেছেন। ২০১৮ সালে, কিমকে নেটফ্লিক্সের মূল ধারাবাহিক কিংডমের অন্যতম কেন্দ্রীয় চরিত্র হিসেবে নির্ধারণ করা হয়েছিল, যেখানে তিনি সিংহাসনের উত্তরাধিকারীর প্রত্যাশায় থাকা একজন উচ্চাভিলাষী কিশোরী রাণীর অস্বাভাবিক চরিত্রে অভিনয় করেছেন। ২০১৮-এর শেষের দিকে, তিনি টেলিভিশন ধারাবাহিকম্যাট্রিমোনিয়াল কেওসে কাজ করেছেন, যেখানে তিনি বে দুনার সাথে পুনরায় একত্রে কাজ করেছেন' এই ধারাবাহিকে তিনি বে-এর ছোট বোনের চরিত্রে অভিনয় করেছেন। যদিও কিংডমে কিমের অভিনয় কিছু দর্শকের দ্বারা সমালোচিত হয়েছিল কেননা তারা এটিকে অনেক কোডেড পিরিয়ড পিস ধরনের সাথে বেমানান বলে মনে করেছেন, তবে মাত্র কয়েক মাস পরে তিনি কিম ইউন-সোকের পরিচালনায় আনাদার চাইল্ডের অন্যতম কেন্দ্রীয় চরিত্রে অভিনয়ের জন্য প্রশংসিত হয়েছেন।  ২০২০ সালে, তিনি ওহ না-রার সাথে এমবিসির ব্ল্যাক কমেডি রহস্য টেলিভিশন ধারাবাহিক চিপ ইনের কেন্দ্রীয় চরিত্রে অভিনয় করেছিলেন, যার ফলে তিনি ২০২০ এমবিসি ড্রামা অ্যাওয়ার্ডসে শ্রেষ্ঠ নবাগত অভিনেত্রীর পুরস্কার জয়লাভ করেছেন। ২০২১ সালে, জেটিবিসি দ্বারা প্রযোজিত রহস্য থ্রিলার ইন্সপেক্টর কু-এ লি ইউং-এর সাথে তিনি অন্যতম কেন্দ্রীয় চরিত্রে অভিনয় করেছেন, যেখানে কিম একজন কলেজ ছাত্রীর চরিত্রে অভিনয় করেছিলেন যিনি গোপনে একজন নির্মম সিরিয়াল কিলার।  ২০২২ সালের ডিসেম্বরে মাসে, তিনি ডিজনি+-এ প্রচারিত ধারাবাহিক কানেক্টে অভিনয় করেছিলেন। ২০২৪ সালের এপ্রিল মাসে, কিম নতুন সংস্থা ম্যানেজমেন্ট এমএমএমের সাথে চুক্তিবদ্ধ হয়েছেন।  তথ্যসূত্র  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
হাদাশট ( ,অনুবাদঃ খবর) ইসরায়েলে ১৯৮৪ এবং ১৯৯৩-এর মধ্যে প্রকাশিত হিব্রু ভাষার দৈনিক পত্রিকা ছিল। এটি রঙিন মুদ্রণ ব্যবহার করা ইসরায়েলের প্রথম সংবাদপত্র ছিল।   ইতিহাস  ১৯৮৪ সালের ৪ মার্চ হারেটজ গ্রুপের প্রধান নির্বাহী আমোস শোকেন ইয়োসি ক্লেইনকে প্রধান সম্পাদক হিসেবে নিয়োগের মাধ্যমে হাদাশট পত্রিকা প্রকাশের ঘোষণা দিয়েছিলেন। এটি রঙিন মুদ্রণ ব্যবহার করা ইসরায়েলের প্রথম সংবাদপত্র ছিল।  ইসরায়েলি সামরিক সেন্সর লঙ্ঘন করে কাভ ৩০০ মামলার বিবরণ প্রকাশ করায় পত্রিকাটি শীঘ্রই একটি কেলেঙ্কারীতে পড়ে ক্ষতিগ্রস্ত হয়েছিল। পত্রিকাটি ইসরায়েলের সরকারের সাথে মদদপুষ্ট অনানুষ্ঠানিক ইসরায়েলি সম্পাদক কমিটিতে যোগদান করেনি। সম্পাদক কমিটি ইসরায়েলি গণমাধ্যমের আভ্যন্তরীণ সেন্সর নিয়ন্ত্রণ করতো। এ কমিটিতে যোগদান না করে পত্রিকাটি কাভ ৩০০ ঘটনা নিয়ে নিবন্ধ প্রকাশ করেছিল, এই নিবন্ধে "ঘটনাটি তদন্তের জন্য একটি তদন্ত কমিটি গঠন করা হয়েছে" উল্লেখ করা হয়েছিল। ফলস্বরূপ, ইসরায়েলি সামরিক সেন্সরে নিবন্ধটি সম্পর্কিত তথ্য না প্রেরণের জন্য ১৯৮৪ সালের ২৮ শে এপ্রিল থেকে তিন দিনের জন্য পত্রিকাটির মুদ্রণ বন্ধ করে দেয়া হয়েছিলRevisiting the photo that exposed a Shin Bet lie Haaretz, 28 April 2009 পত্রিকাটির বিরুদ্ধে সকল অভিযোগ ১৯৯৩ সালে খারিজ করে দেওয়া হয়েছিল, তথাপি সংবাদ মাধ্যম হিসেবে এটির গতিশীলতা ক্ষতিগ্রস্ত হয়েছিল।  হাদাশট প্রতিষ্ঠার শুরুতে একটি তরুণ, বামপন্থী, প্রতিষ্ঠা-বিরোধী অবস্থান ছিল  এটি যুবকদের ভাবাবেগের ভিত্তিতে অপবাদের সীমাতে হিব্রু ভাষায় লেখা হয়েছিল। কাগজের দৃষ্টিভঙ্গি ছিল বেমানান; কখনও কখনও হলুদ সাংবাদিকতা, কখনও জাতীয় ও আন্তর্জাতিক বিষয়ে অতিসন্ধানি দৃষ্টিভঙ্গি ছিল।The Israeli Press  Jewish Virtual Library পরবর্তী বছরগুলিতে এটি সংবাদপ্রকাশের ক্ষেত্রে আরও রক্ষণশীল হয়ে ওঠে। প্রচার সংখ্যা কমে যাওয়ায় ১৯৯৩ সালের ২৯ নভেম্বর একটি সংবাদ সম্মেলনে আমোস শোকেন এই পত্রিকাটি বন্ধ করার ঘোষণা দেন। সর্বশেষ সংস্করণটি ১৯৯৩ সালের ২৯ ডিসেম্বর প্রকাশিত হয়েছিল। কাগজটি প্রায় ২০ মিলিয়ন ডলার ক্ষতিগ্রস্ত হয়েছিল।No more news from Hadashot. (newspaper business closed) Israel Business Today, December 1993   তথ্যসূত্র   বিষয়শ্রেণী:হিব্রু ভাষার সংবাদপত্র বিষয়শ্রেণী:ইসরায়েলের বিলুপ্ত সংবাদপত্র
পশ্চিমবঙ্গ বিধানসভা নির্বাচন, ২০১১বর্ধমান জেলার সারাংশ |- ! style="background-color:#E9E9E9;text-align:left;" width=225|পার্টি ! style="background-color:#E9E9E9;text-align:right;" |আসন জয় ! style="background-color:#E9E9E9;text-align:right;" |আসন পরিবর্তন |- | style="text-align:left;" |তৃণমূল কংগ্রেস | style="text-align:center;" | ১৫ | style="text-align:center;" | ১৩ |- | style="text-align:left;" |ভারতীয় জাতীয় কংগ্রেস | style="text-align:center;" | ১ | style="text-align:center;" | ০ |- | style="text-align:left;" |ভারতের কমিউনিস্ট পার্টি (মার্ক্সবাদী) | style="text-align:center;" | ৮ | style="text-align:center;" | ১৩ |- | style="text-align:left;" |সারা ভারত ফরওয়ার্ড ব্লক | style="text-align:center;" | ১ | style="text-align:center;" | ০ |- | style="text-align:left;" |মার্ক্সবাদী ফরওয়ার্ড ব্লক | style="text-align:center;" | ০ | style="text-align:center;" | ১ |- |} বিষয়শ্রেণী:পশ্চিমবঙ্গের নির্বাচনের ফলাফলের টেমপ্লেট বিষয়শ্রেণী:পূর্ব বর্ধমান জেলার রাজনীতি বিষয়শ্রেণী:পশ্চিম বর্ধমান জেলার রাজনীতি
শেখ মোহাম্মদ আবুল হোসেন বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।   প্রাথমিক জীবন  শেখ আবুল হোসেন সাতক্ষীরা জেলায় জন্মগ্রহণ করেন।   রাজনৈতিক জীবন  শেখ আবুল হোসেন ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন। তিনি ১২ অক্টোবর ১৯৮৮ সাল থেকে ১০ ডিসেম্বর ১৯৯০ সাল পর্যন্ত সাতক্ষীরা জেলা পরিষদের প্রথম চেয়ারম্যান ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:সাতক্ষীরা জেলার ব্যক্তি
এ বি এম রুহুল আমিন হাওলাদার (জন্ম ২ মার্চ ১৯৫৩) হলেন একজন বাংলাদেশী রাজনীতিবিদ, পাঁচ বারের নির্বাচিত সংসদ সদস্য ও ব্যবসায়ী। তিনি পটুয়াখালী-১ থেকে নির্বাচিত সংসদ সদস্য ছিলেন। তিনি জাতীয় পার্টির জাতীয় পার্টির কো-চেয়ারম্যান।   প্রাথমিক জীবন  রুহুল আমিন হাওলাদার ১৯৫৩ সালে ২রা মার্চ বরিশাল জেলার বাকেরগঞ্জ উপজেলার ভরপাশা গ্রামে জন্মগ্রহণ করেন।   রাজনৈতিক জীবন  হাওলাদার ২০০২ সালে জাতীয় পার্টির মহাসচিব মনোনীত হন। ২০১৩ সালের ১০ এপ্রিল তাকে মহাসচিব পদ থেকে অব্যাহতি দেয়। দুই বছর পর ১৯ জানুয়ারি ২০১৬ তারিখে তাকে পুনরায় মহাসচিব পদে নিয়োগ দেন জাতীয় পার্টির চেয়ারম্যান হুসেইন মোহাম্মদ এরশাদ। এছাড়াও তিনি জাতীয় পার্টির প্রেসিডিয়াম সদস্য ও মুখপাত্র হিসেবেও দায়িত্ব পালন করেন।  তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-১১ আসন থেকে সংসদ সদস্য নির্বাচিত হন। ১৯৮১ থেকে ১৯৮২ সাল পর্যন্ত তিনি বস্ত্র ও পাট মন্ত্রণালয়ের উপমন্ত্রী ছিলেন।  হাওলাদার ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টি মনোনয়নে তৎকালীন বাকেরগঞ্জ-৬ আসন থেকে সংসদ সদস্য নির্বাচিত হয়েছিলেন। ১৯৯০ সালের ৬ ডিসেম্বর পর্যন্ত তিনি সংসদের হুইপ, কৃষি ও স্বাস্থ্য মন্ত্রণালয়ের প্রতিমন্ত্রী, যুব ও ক্রীড়া মন্ত্রণালয় এবং সর্বশেষ বস্ত্র ও পাট মন্ত্রণালয়ের মন্ত্রী ছিলেন।  ২০১৪ সালের দশম জাতীয় সংসদ নির্বাচনে জাতীয় পার্টি মনোনয়নে হাওলাদার পটুয়াখালী-১ থেকে সংসদ সদস্য নির্বাচিত হয়েছেন।  ২০২৪ সালের দ্বাদশ জাতীয় সংসদ নির্বাচনে তিনি পুনরায় পটুয়াখালী-১ আসন থেকে জাতীয় সংসদে নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের যুব ও ক্রীড়া মন্ত্রী বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী বিষয়শ্রেণী:দুমকি উপজেলার ব্যক্তি বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:বাকেরগঞ্জ উপজেলার ব্যক্তি
প্যাট্রিক ম্যাকক্লাং একজন ভিজ্যুয়াল ইফেক্ট শিল্পী তিনি দুইবারের অস্কার পুরস্কারের জন্য মনোনীত হয়েছেন।   অস্কার মনোনয়ন  দুটিই সেরা ভিজ্যুয়াল ইফেক্টের বিভাগে।   ৬৭ তম একাডেমী পুরস্কার - সত্য মিথ্যার জন্য মনোনীত। জন ব্রুনো, টমাস এল. ফিশার এবং জ্যাক স্ট্রোয়েসের সাথে মনোনয়ন ভাগ করা হয়েছে। ফরেস্ট গাম্পের কাছে হেরে যান।   ৭১ তম একাডেমী পুরস্কার - আরমাগেডনের জন্য মনোনীত। জন ফ্রেজিয়ার এবং রিচার্ড আর হুভারের সাথে মনোনয়ন ভাগ করা হয়েছে। কি স্বপ্ন আসতে পারে .   নির্বাচিত চলচ্চিত্র    এক্স-মেন অরিজিনস: উলভারিন (২০০৯)  লাইভ ফ্রি অর ডাই হার্ড (২০০৭)  এক্স-মেন: দ্য লাস্ট স্ট্যান্ড (২০০৬)  দ্য ডে আফটার টুমরো (২০০৪)  দ্য টাক্সেডো (২০০২)  চার্লিস এঞ্জেলস (২০০০)  আরমাগেডন (১৯৯৮)  দান্তের শিখর (১৯৯৭)  অ্যাপোলো ১৩ (১৯৯৫)  সত্য মিথ্যা ১৯৯৪)  ক্লিফহ্যাঙ্গার (১৯৯৩)  দ্য অ্যাবিস (১৯৮৯)  ডাই হার্ড (১৯৮৮)  এলিয়েন (১৯৮৬)  ঘোস্টবাস্টারস (১৯৮৪)  দ্য এম্পায়ার স্ট্রাইকস ব্যাক (১৯৮০)  স্টার ট্রেক: দ্য মোশন পিকচার (১৯৭৯)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিশেষ আবহ ব্যক্তিত্ব বিষয়শ্রেণী:জীবিত ব্যক্তি
মাইকেল কেনেথ মান (; জন্ম: ৫ ফেব্রুয়ারি ১৯৪৩) হলেন একজন মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্যকার। তিনি অপরাধ নাট্যধর্মী ধারার স্বাতন্ত্র্য চলচ্চিত্র নির্মাণের জন্য প্রসিদ্ধ। তার সবচেয়ে সমাদৃত চলচ্চিত্রগুলো হল থিফ (১৯৮১), ম্যানহান্টার (১৯৮৬), দ্য লাস্ট অব দ্য মোহিকান্স (১৯৯২), হিট (১৯৯৫), দি ইনসাইডার (১৯৯৯), কোল্যাটেরাল (২০০৪), ও পাবলিক এনিমিজ (২০০৯)। এছাড়া তিনি জনপ্রিয় টিভি ধারাবাহিক মায়ামি ভাইস (১৯৮৪-৮৯)-এর নির্বাহী প্রযোজক হিসেবে কাজ করেছেন, যা তিনি ২০০৬ সালে একটি পূর্ণদৈর্ঘ্য চলচ্চিত্র নির্মাণ করেন।  চলচ্চিত্র রচনা, পরিচালনা এবং প্রযোজনার জন্য তিনি বিভিন্ন আন্তর্জাতিক সংস্থা ও সমালোচকদের নিকট থেকে পুরস্কার ও মনোনয়ন লাভ করেন। তিনি দি ইনসাইডার ও  দি অ্যাভিয়েটর চলচ্চিত্রের জন্য শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেন এবং দি অ্যাভিয়েটর চলচ্চিত্রের জন্য শ্রেষ্ঠ চলচ্চিত্র বিভাগে বাফটা পুরস্কার অর্জন করেন। এছাড়াও তিনি কান, ভেনিস ও গোল্ডেন গ্লোব পুরস্কারের মনোনয়ন লাভ করেন। টোটাল ফিল্ম মানকে তাদের সর্বকালের ১০০ সেরা পরিচালক তালিকায় ২৮তম স্থান, সাইট অ্যান্ড সাউন্ড তাকে শেষ ২৫ বছরের ১০ সেরা পরিচালক তালিকায় ৫ম স্থান,  এবং এন্টারটেইনমেন্ট উইকলি তাকে ২৫ সেরা সক্রিয় চলচ্চিত্র পরিচালক তালিকায় ৮ম স্থান প্রদান করে। থাম্ব|200px|২০০৯ সালে মাইকেল মান।   নির্মিত চলচ্চিত্রসমূহ   পরিচালনা   ১৯৭৯ - দ্য জেরিচো মাইল  ১৯৮১ - থিফ  ১৯৮৩ - দ্য কিপ  ১৯৮৬ - ম্যানহান্টার  ১৯৮৯ - এলএ টেকডাউন  ১৯৯২ - দ্য লাস্ট অফ দ্য মোহিকান্‌স  ১৯৯৫ - হিট  ১৯৯৯ - দ্য ইনসাইডার  ২০০১ - আলি  ২০০৪ - কোল্যাটেরাল  ২০০৬ - মায়ামি ভাইস  ২০০৮ - দ্য ফিউ   প্রযোজনা   ২০০৪ - দি অ্যাভিয়েটর  ২০০৭ - দ্য কিংডম  ২০০৮ - হ্যানকক  তথ্যসূত্র   বহিঃসংযোগ      Michael Mann on Instagram  Senses of Cinema: Great Directors Critical Database  Literature on Michael Mann  সাক্ষাৎকার  Entertainment Weekly: Part I  Part II   L.A. Weekly   DGA magazine   Salon   "Paint It Black" – Sight and Sound  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:ইলিনয়ের চলচ্চিত্র পরিচালক বিষয়শ্রেণী:ইলিনয়ের চলচ্চিত্র প্রযোজক বিষয়শ্রেণী:ইলিনয়ের চিত্রনাট্যকার বিষয়শ্রেণী:ইলিনয়ের টেলিভিশন প্রযোজক বিষয়শ্রেণী:ইহুদি মার্কিন চিত্রনাট্যকার বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মারপিটধর্মী চলচ্চিত্র পরিচালক বিষয়শ্রেণী:লন্ডন ফিল্ম স্কুলের প্রাক্তন শিক্ষার্থী বিষয়শ্রেণী:শিকাগোর লেখক বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী প্রযোজক বিষয়শ্রেণী:২১শ শতাব্দীর মার্কিন ইহুদি
লুশিন দুবে একজন ভারতীয় মঞ্চ অভিনেত্রী এবং চলচ্চিত্র নির্মাতা। তিনি ২০ বছরেরও বেশি সময় ধরে অনেক নাটক প্রযোজনা, পরিচালনা, অভিনয় এবং রচনা করেছেন। লুশিন মঞ্চ পরিচালক অরবিন্দ গৌরের সাথে একক নাটক আনটাইটেল এবং পিংকি বিরানীর বিটার চকোলেট নামক নাটকে অভিনয়ের জন্য অধিক পরিচিত। তিনি পার্টিশন (২০০৭), মার্ডার আনভেইলড (২০০৫)-এর মতো চলচ্চিত্রে অভিনয় করেছেন, যার জন্য তিনি "একটি নাটকীয় প্রোগ্রাম বা মিনি-সিরিজের একটি বৈশিষ্ট্যযুক্ত পার্শ্ব চরিত্রে একজন অভিনেত্রীর সেরা পারফরম্যান্স" বিভাগে ২০০৬ জেমিনি পুরস্কার জয় করেছেন।Awards IMDb.   ব্যক্তিগত জীবন  লুশিন একটি সিন্ধি হিন্দু পরিবারে লুশিন কিসওয়ানী নামে জন্মগ্রহণ করেছিলেন। তাঁর বাবা গোবিন্দ কিসওয়ানী ছিলেন ভারতীয় রেলওয়ের একজন প্রকৌশলী এবং তাঁর মা লীলা ছিলেন একজন স্ত্রীরোগ বিশেষজ্ঞ, যিনি ভারতীয় সেনাবাহিনীতে কাজ করেছিলেন। তাঁর বাবা তাঁর নাম রুশ বিমান ইলিউশিন নাম হতে রেখেছিলেন। লুশিন ভারতের দিল্লি বিশ্ববিদ্যালয়ের অধীনে লেডি শ্রী রাম কলেজ ফর উইমেন (এলএসআর) থেকে ইতিহাস বিভাগ হতে স্নাতকোত্তর সম্পন্ন করেছেন এবং পরে মার্কিন যুক্তরাষ্ট্র হতে 'শৈশব এবং বিশেষ শিক্ষা' বিষয় নিয়ে এমএসসি সম্পন্ন করেছেন। ইলিনা ও তারা নামে লুশিনের দুই মেয়ে রয়েছে। তাঁর বোন লিলিট এবং বোনঝি ইরা (লিলিটের মেয়ে) অভিনয় জগতের সাথে সংযুক্ত। পতঞ্জলি নামে তাঁর এক ভাইও রয়েছে। তাঁর স্বামী প্রদীপ দুবে স্টনি ব্রুক বিশ্ববিদ্যালয়ের অর্থনীতি বিভাগের একজন শীর্ষস্থানীয় অধ্যাপক এবং ইয়েল বিশ্ববিদ্যালয়ের অতিরিক্ত অধ্যাপক। কলেজের দিনগুলোতে তিনি ব্যারি জনের সাথে অভিনয় করেছিলেন।   মঞ্চ  লুশিনের প্রথম একক নাটক আনটাইটেলড অরবিন্দ গৌর দ্বারা পরিচালিত এবং রচিত। এই নাটকের মাধ্যমে তিনি মার্কিন যুক্তরাষ্ট্র, যুক্তরাজ্য এবং এডিনবার্গ ফ্রঞ্জ ফেস্টিভালে ভ্রমণ করেছেন। আনটাইটেলড ২০০টিরও বেশি শহরের মঞ্চে মঞ্চস্থ করা হয়েছে; যার মধ্যে বোস্টন, শিকাগো, রচেস্টার, নিউ ইয়র্ক, ডালাস, হিউস্টন, ওয়াশিংটন ডিসি এবং পলো আল্টো অন্যতম। এটি স্মিথসোনিয়ান ইনস্টিটিউশন এবং হার্ভার্ড বিশ্ববিদ্যালয়েও মঞ্চস্থ করা হয়েছে। তাঁর দ্বিতীয় নাটক বিটার চকোলেট অরবিন্দ গৌর পরিচালিত এবং পিংকি বিরানীর বইয়ের উপর ভিত্তি করে নির্মাণ করা হয়েছে।  লুশিন দুবের তৃতীয় নাটক আই উইল নট ক্রাই-এর চিত্রনাট্য ও পরিচালনা করেছেন অরবিন্দ গৌর। এই নাটকটি মঞ্চ এবং মাল্টিমিডিয়ার একটি ব্যতিক্রমী মিশ্রণ, এতে ব্যঙ্গ, বাস্তবতা এবং সঙ্গীত অংশের মাধ্যমে শিশুদের বেঁচে থাকার বিষয়টি তুলে ধরা হয়েছে। এটি ভারতের লক্ষ লক্ষ অহেতুক মৃত্যুর করুণ সত্যকে নিপুণভাবে তুলে ধরেছে। লুশিন দুবের অভিনয়টি সামাজিক পরিবর্তনের একটি অংশ হওয়ার মাধ্যমে সকল স্তরের দর্শকদের সম্মিলিত দায়িত্বকে উস্কে দিয়েছে। এই নাটকটি সেভ দ্য চিলড্রেন এর সহযোগিতায় দিল্লি, মুম্বই, কলকাতা, জয়পুর এবং লখনউতে মঞ্চস্থ করা হয়েছিল। এটি জয়পুরের জওহর কলা কেন্দ্রে মঞ্চস্থ হয়েছিল; যেখানে প্রখ্যাত নাট্য ব্যক্তিত্ব হেমন্ত আচার্য এবং সন্দীপ মদন উপস্থিত ছিলেন।   তথ্যসূত্র    বহিঃসংযোগ      Lushin ubey website  বিষয়শ্রেণী:দিল্লির অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় মঞ্চ পরিচালক
ইন্ডিয়া: দ্য মোদী কোয়েশ্চন হলো ভারতের প্রধানমন্ত্রী নরেন্দ্র মোদী ও দেশের মুসলিম সংখ্যালঘুদের সাথে তার আন্তঃসম্পর্ক নিয়ে বিবিসি টু কর্তৃক সম্প্রচারিত ২০২৩ সালের দুই পর্বের তথ্যচিত্র ধারাবাহিক।  মোদী গুজরাটের মুখ্যমন্ত্রী থাকাকালীন ২০০২ গুজরাট দাঙ্গা ভিত্তিক প্রথম পর্বটি ২০২৩ সালের ১৭ জানুয়ারি প্রকাশিত হয়। এই পর্বে ভারতীয় জনতা পার্টিতেলর হয়ে মোদীর প্রারম্ভিক রাজনৈতিক কর্মজীবন ও মুখ্যমন্ত্রী হিসাবে তাঁর নিয়োগ নিয়ে অনুসন্ধান করা হয়েছে। এতে বিবিসির প্রাপ্ত নথি নিয়ে আলোচনা করেছে, যেখানে দেখানো হয়েছে যে, মোদির আচরণ সেই সময়ে কূটনীতিকগণ ও যুক্তরাজ্য সরকারের কর্তৃক সমালোচিত হয়েছিল।   তথ্যসূত্র    বহিঃসংযোগ   ইন্ডিয়া: দ্য মোদী কোয়েশ্চন ১ম পর্ব ― বিবিসি  ইন্ডিয়া: দ্য মোদী কোয়েশ্চন ২য় পর্ব ― বিবিসি  বিষয়শ্রেণী:বিবিসি বিষয়শ্রেণী:ভারতের রাজনীতি বিষয়শ্রেণী:ভারতে রাজনৈতিক কেলেঙ্কারি বিষয়শ্রেণী:ভারত সম্পর্কে প্রামাণ্য চলচ্চিত্র বিষয়শ্রেণী:২০২৩-এর প্রামাণ্য চলচ্চিত্র বিষয়শ্রেণী:ভারতীয় জনতা পার্টির সমালোচনা বিষয়শ্রেণী:নরেন্দ্র মোদী বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:ভারতে বিবাচন
গে গোশক (রাউড ৬১, চাইল্ড ৯৬) একটি ঐতিহ্যবাহী ইংরেজি ভাষার লোকগীতি।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড "The Gay Goshawk"  সারসংক্ষেপ  একজন স্কটিশ যুবক একটি গোশকের (এক জাতীয় শিকারী পাখি) মাধ্যমে তার প্রেমিকাকে একটি চিঠি পাঠায়, যেখানে গোশক জানায় যে যুবক বহুবার চিঠি পাঠিয়েছে এবং প্রেমে ব্যর্থ হলে সে মরেও যেতে পারে। এরপর প্রেমিকা তার পিতার কাছে একটি অনুরোধ জানায়, কিন্তু পিতা তাকে শুধু যুবককে বিয়ে করার অনুমতি ব্যতীত যেকোনো কিছু করতে দিতে রাজি হয়। তখন সে অনুরোধ করে যে, যদি সে মারা যায়, তাহলে যেন তাকে স্কটল্যান্ডে কবর দেওয়া হয়। পিতা সম্মতি দিলে সে একটি নিদ্রা-উদ্রেককারী জাদু ওষুধ গ্রহণ করে। তার মৃতদেহ স্কটল্যান্ডে নিয়ে গেলে যুবক এসে তার জন্য বিলাপ করে এবং কফিন বা কাফনের কাপড় খুলে দেয়। তখন সে জেগে ওঠে—কোন গল্পে যুবকের চুম্বনের পর—এবং জানায় যে সে নয় দিন উপবাস করেছে তার জন্য। এরপর সে তার ভাইদের বলে ফিরে যেতে, কারণ সে আর তাদের সাথে যাবে না।  ভিন্নরূপ প্রেমিকের সাথে মিলিত হওয়ার জন্য বা অন্য কোনো কারণে মৃত্যুর ভান করা নায়িকাদের কাহিনি ব্যালাডে প্রচলিত একটি মোটিফ।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড, খণ্ড ২, পৃ. ৩৫৫-৬, ডোভার পাবলিকেশনস, নিউ ইয়র্ক ১৯৬৫  তবে, কোনো নায়ক যদি ভীরু নায়িকার মন জয় করতে মৃত্যুর ভান করে, সেটি তুলনামূলকভাবে বিরল, যদিও "উইলির লাইক-ওয়েক", চাইল্ড ব্যালাড ২৫-এ এমন ঘটনা দেখা যায়।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড, খণ্ড ১, পৃ. ২৪৭, ডোভার পাবলিকেশনস, নিউ ইয়র্ক ১৯৬৫  ব্যালাডে বার্তাবাহক পাখির ব্যবহার একটি প্রচলিত বৈশিষ্ট্য। পরবর্তী সংস্করণগুলিতে গোশকের পরিবর্তে তোতা ব্যবহৃত হয়েছে, কারণ এটি কথা বলতে পারে।ফ্রান্সিস জেমস চাইল্ড, ইংরেজি ও স্কটিশ জনপ্রিয় ব্যালাড, খণ্ড ২, পৃ. ৩৫৬-৭, ডোভার পাবলিকেশনস, নিউ ইয়র্ক ১৯৬৫  তথ্যসূত্র  বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা বিষয়শ্রেণী:অজানা গীতিকারদের গান